Emmy
        
         (amerikansk TV-pris)
Store norske leksikon,Kunst og estetikk,Film, TV og teater,Film og TV,Institusjoner, selskaper og priser i film og TV
Emmy er en prestisjefylt amerikansk TV-pris som utdeles for beste prestasjon i et varierende antall kategorier. Den tilsvarer filmbransjens Oscar-pris, og har vært utdelt årlig siden 1949 av The National Academy of Television Arts and Sciences.
Ulike priser Emmy tildeles kun prestasjoner på amerikansk TV. Den internasjonale søsterprisen, International Emmy Awards, ble første gang utdelt i 1973, mens International Emmy Kids Awards, for internasjonalt produserte barneprogrammer, fulgte i 2013.Scenografen John-Kristian Alsaker (i USA kjent som Timian Alsaker) mottok som første nordmann den amerikanske Emmy-prisen i 1990, for sin scenografi til en NBCs TV-versjon av The Phantom of the Opera. Norge og Emmy  I 2015 ble Anneke von der Lippe den første og hittil eneste norske skuespilleren til å vinne en internasjonal Emmy-pris, for beste kvinnelige skuespiller. Hun fikk prisen for rollen som politietterforsker i NRKs krimserie Øyevitne. Lippe hadde tidligere vært nominert for sin rolle i Ved kongens bord i 2005.I 2017 vant andre sesong av NRK-serien Mammon prisen for beste internasjonale dramaserie. I 2001 ble Stein Winge nominert i klassen for beste mannlige skuespiller i serien Koselig med peis (NRK). Faktaserien Folkeopplysningen, også den vist på NRK, ble nominert i kategorien kalt «non-scripted entertainment» i 2020. Denne kategorien favner både dokumentar-TV, som Folkeopplysningen, og reality-TV. Opprinnelse Prisens navn Emmy er en fordreining av «immy», klengenavn på TV-kamerarøret Image Orthicon, som i sin tid innebar et viktig skritt fremover for fjernsynsteknologien. Les mer i Store norske leksikon TV NRK Eksterne lenker Emmy Awards' nettside International Emmy Awards' nettside